VLÁDA SLOVENSKEJ REPUBLIKY

                                                        N á v r h

                                                 UZNESENIA
                   VLÁDY SLOVENSKEJ REPUBLIKY

k Správe  o vývoji deficitu zahraničného obchodu Slovenskej republiky v
I. polroku 2001

___________________________________________________________________________

Číslo uznesenia:

Zo dňa:

Číslo materiálu:

Predkladateľ:        minister hospodárstva

Podnet:	      na základe záverov pracovného stretnutia  u podpredsedu vlády p. Mikloša  
                             dňa 28. augusta 2001 a pokynu z rokovania vlády dňa 7. novembra 2001

Stupeň utajenia:    

___________________________________________________________________________

Vláda

A.	schvaľuje

A.1.	Správu o vývoji deficitu zahraničného obchodu SR v I. polroku 2001

B.	ukladá

	ministerke financií
	podpredsedovi vlády pre ekonomiku
       a ďalším ministrom

B.1. zabezpečiť realizáciu úloh vyplývajúcich z Predbežných záverov Misie MMF v rámci   
       Staff-Monitored Program

	podpredsedovi vlády pre ekonomiku a ministerke financií

B.2. prerokovať v parlamente možnosť posunu účinnosti návrhu zákona o dani z dedičstva, darovania a z prevodu a prechodu nehnuteľností na september 2002
                                                                                                                    T: 15.12.2001

B.3. vzhľadom na nutnosť fiškálnej konsolidácie v blízkej budúcnosti nepredložiť žiaden návrh, ktorý vedie k znižovaniu daňových príjmov v r. 2002
											T: priebežne

	ministerke financií

B.4. v snahe nezhoršovať deficit bežného účtu platobnej bilancie pri použití prostriedkov z privatizácie na úhradu časti štátneho dlhu klásť dôraz na splatenie zahraničného dlhu
                                                                                                                      T: 31.10.2001
B.5. pokračovať v reforme riadenia verejných financií a polročne informovať vládu o dosiahnutých výsledkoch
                                                                                                                      T: raz polročne                                                                
B.6. pokračovať v reforme daňovej správy a polročne informovať vládu o dosiahnutých výsledkoch
                                                                                                                      T: raz polročne

        ministrovi zdravotníctva

B.7. informovať vládu o zabezpečení úlohy nezvyšovať zadlženosť zdravotníctva
										T: do 15.12.2001

B.8. urýchliť zavedenie stimulovania efektívneho poskytovania lekárskej starostlivosti 
       a tvorby cien liekov so zameraním na znižovanie nákladov na zdravotníctvo
                                                                                                                     T: do 15.12.2001

        ministrovi práce, sociálnych vecí a rodiny 

B.9. pripraviť opatrenia na prísnejšie uplatňovanie kritérií nárokovateľnosti pre štátne a sociálne dávky a o ich výsledkoch informovať vládu 
                                                                                                                      T: 15. 12. 2001 

B.10. nepripustiť ďalšie zvýšenia výdavkov na mzdy v štátnom sektore nad rámec štátneho rozpočtu v r. 2001 a 2002. Vzhľadom na predpokladanú nižšiu infláciu oproti východiskám štátneho rozpočtu v roku 2002 zvážiť možnosť prehodnotenia zvýšenia miezd v r. 2002.
										T: do 15.12.2001

        ministrovi dopravy, pôšt a telekomunikácií

B.11. prehodnotiť výdavky na výstavbu diaľnic v roku 2001 
	                								T: do 30.11.2001

         ministrovi pôdohospodárstva

B.12.  prehodnotiť výdavky v rezorte Ministerstva pôdohospodárstva SR do konca roka 2001  
T: do 30.11.2001

        ministrovi výstavby a regionálneho rozvoja

B.13.  prehodnotiť výdavky na podporu rozvoja bývania do konca roka 2001 a zlepšiť kontrolu dotácií na bývanie
T: do 30.11.2001

        ministrom

B.14. zamedziť predkladaniu ďalších návrhov na zvýšenie výdavkov štátneho rozpočtu   
z dôvodu potreby úspory príjmov, ktoré prevyšujú rozpočtovanú úroveň pre rok 2001     vo výške 2,5 mld. Sk.
											T: do 31.12.2001

       odporúča

       ministrom, guvernérovi NBS, predsedovi ŠÚ

B.15. rozpracovať závery a odporúčania uvedené v časti materiálu „Vývoj deficitu     
          zahraničného obchodu SR v I. polroku 2001“

        prezidentovi FNM

B.16.  na podporu riadenia menovej politiky a na zabezpečenie transparentnosti príjmy z privatizácie deponovať v NBS 	

Vykonajú: podpredseda vlády pre ekonomiku 
                   ministri

Na vedomie: guvernér NBS
	    predseda ŠÚ